44. ΝΟΜΟΣ υπ’ αριθ. 2705 της 7/13 Απρ.1999 (ΦΕΚ Α΄76) Κύρωση της από 12 Ιαν. 1999 πράξης νομοθετικού περιεχομένου «Ορκωμοσία και εγκατάσταση των αρχών της πρωτοβάθμιας και δευτεροβάθμιας τοπικής αυτοδιοίκησης, οι οποίες εξελέγησαν κατά τις εκλογές  του Οκτ. 1998» (ΦΕΚ 3/Α΄/19.1.1999). Άρθρο πρώτο Κυρώνεται και αποκτά ισχύ νόμου από τότε που ίσχυσε η από 12ης Ιανουαρίου 1999 Πράξη Νομοθετικού Περιεχομένου "Ορκωμοσία και εγκατάσταση των αρχών της πρωτοβάθμιας και δευτεροβάθμιας τοπικής αυτοδιοίκησης, οι οποίες εξελέγησαν κατά τις εκλογές του Οκτωβρίου 1998" (ΦΕΚ 3 Α΄/19.1.1999), που έχει ως εξής: " ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ Ορκωμοσία και εγκατάσταση των αρχών της πρωτοβάθμιας και δευτεροβάθμιας τοπικής αυτοδιοίκησης, οι οποίες εξελέγησαν κατά τις εκλογές του Οκτωβρίου 1998. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: α. Τις διατάξεις του άρθρου 44 παρ. 1 του Συντάγματος. β. Την απρόβλεπτη καθυστέρηση προσδιορισμού και εκδίκασης ικανού αριθμού εφέσεων κατ' αποφάσεων Διοικητικών Πρωτοδικείων που αφορούν το κύρος των εκλογών του Οκτωβρίου 1998 για την ανάδειξη των αρχών της πρωτοβάθμιας και δευτεροβάθμιας τοπικής αυτοδιοίκησης, καίτοι, σύμφωνα με τις προθεσμίες που τάσσονται από τα άρθρα 40 έως και 42 του π.δ/τος 30/1996 (ΦΕΚ 21 Α΄) και τα άρθρα 80 έως 84 του π. δ/τος 410/1995 (ΦΕΚ 231 Α΄), η περαίωση των σχετικών δικών με την έκδοση τελεσίδικων αποφάσεων έπρεπε να είχε συντελεσθεί έως τις 28 Δεκεμβρίου 1998. γ. Το γεγονός ότι, σύμφωνα με τις διατάξεις του άρθρου 45 του π.δ/τος 30/1996 και του άρθρου 88 του π.δ/τος 410/1995, η ορκωμοσία των νέων νομαρχιακών, δημοτικών και κοινοτικών αρχών προϋποθέτει τελεσίδικη επικύρωση της εκλογής, ενώ κατά τα άρθρα 19 παρ. 1 και 42 παρ. 3 των ίδιων προεδρικών διαταγμάτων η εγκατάσταση τους έπρεπε να είχε συντελεσθεί την 1η Ιανουαρίου ε. ε. (Μετά τη σελ. 54,36)  Σελ. 54,37 Τεύχος 1424 Σελ. 75 Νομαρχιακές και Δημοτικές Εκλογές 3.Α.β.44 δ. Το γεγονός ότι, εν όψει των δεδομένων που αναφέρονται παραπάνω υπό στοιχ.. β και γ΄ προέκυψε εξαιρετικώς επείγουσα και απρόβλεπτη ανάγκη εγκατάστασης των νομαρχιακών, δημοτικών και κοινοτικών αρχών στις περιπτώσεις στις οποίες υφίστανται εκκρεμείς δίκες που δεν έχουν περατωθεί με την έκδοση τελεσίδικης απόφασης, και ότι για την αντιμετώπιση της ανάγκης αυτής απαιτείται να θεσπιστεί μεταβατική ρύθμιση, προκειμένου να καταστεί δυνατή η άμεση έναρξη της άσκησης των αρμοδιοτήτων των αρχών αυτών από τα νέα αιρετά όργανα, ώστε να εξασφαλισθεί η εύρυθμη λειτουργία των οργανισμών της πρωτοβάθμιας και δευτεροβάθμιας τοπικής αυτοδιοίκησης και να αποτραπεί η έμμεση μείωση της τετραετούς διάρκειας της νομαρχιακής, δημοτικής και κοινοτικής περιόδου και της αντίστοιχης θητείας των αιρετών οργάνων των οργανισμών αυτών. Με πρόταση του Υπουργικού Συμβουλίου αποφασίζουμε: Αρθρ.1.-1. Η ορκωμοσία και η εγκατάσταση των αρχών της πρωτοβάθμιας και δευτεροβάθμιας τοπικής αυτοδιοίκησης που έχουν εκλεγεί κατά τις εκλογές του Οκτωβρίου 1998 διενεργείται μετά τη δημοσίευση της απόφασης του αρμόδιου, κατά περίπτωση, Διοικητικού Πρωτοδικείου, με την οποία εκδικάζεται ένσταση κατά του κύρους της εκλογής και συντελείται η επικύρωση της εκλογής και η ανακήρυξη του επιτυχόντος και των επιλαχόντων συνδυασμών, ανεξαρτήτως αν εκκρεμεί έφεση κατά της απόφασης αυτής. 2. Αν, ύστερα από άσκηση σχετικής έφεσης, εκδοθεί απόφαση του δευτεροβάθμιου δικαστηρίου, με την οποία, στό πλαίσιο της τελεσίδικης επικύρωσης επέρχεται οποιαδήποτε μεταβολή στον επιτυχόντα και στους επιλαχόντες συνδυασμούς, η ορκωμοσία και η εγκατάσταση των αρχών με βάση την απόφαση αυτή πραγματοποιείται το βραδύτερο εντός των οκτώ ημερών από τη δημοσίευση της. Την ημέρα και ώρα της ορκωμοσίας και εγκατάστασης στην περίπτωση αυτή ορίζει ο Γενικός Γραμματέας της οικείας Περιφέρειας. Άρθρ.2.-Η παρούσα Πράξη Νομοθετικού Περιεχομένου να κυρωθεί νομοθετικά, κατά το άρθρ. 44 παρ. 1 του Συντάγματος. Άρθρο δεύτερο (Παρατίθεται, τόμ. 1, σελ. 176,42). Σελ. 54,38 Τεύχος 1424 Σελ. 76